cyanic-selkie/wikianc huggingface dataset:
WandaVision
Penulisan
Schaeffer telah mengupah lapan orang penulis untuk menulis siri ini, termasuk empat wanita. Pasukan penulisnya terdiri daripada berbilang kaum dan mempunyai latar belakang yang berbeza kerana Schaeffer percaya bahawa "sesebuah cerita akan menjadi lebih baik apabila anda mempunyai sudut pandangan yang pelbagai". Megan McDonnell bertanggungjawab sebagai penulis staf dalam siri ini, sebelum dinaik pangkat menjadi editor cerita. Sebahagian besar penulis-penulis siri ini mempunyai pengalaman menulis skrip untuk siri televisyen sebelumnya, di mana Schaeffer akan menggunakannya untuk memperkembangkan setiap episod dalam narasi yang lebih besar. Kaedah ini telah diambil kerana salah satu cabaran awal ialah kesukaran untuk menceritakan kisahnya yang panjang itu dalam bentuk siri terhad dan bukannya filem. Schaeffer mengatakan bahawa siri ini tidak akan menjadi sebuah filem kerana adegan-adegan sitkom itu perlu berasaskan estetik televisyen sebelum itu dapat dihancurkan. Beliau mendapati bahawa tema utama siri ini (Wanda yang bertanggungjawab untuk realiti sitkom) sesuatu konsep yang mudah difahami, dan beliau lebih sesuai dan menarik jika plotnya ditampilkan sebagai misteri terlebih dahulu. Keputusan ini dapat dilihat dalam tiga episod pertama WandaVision, sebelum menceritakan kembali peristiwa tersebut dari perspektif dunia nyata untuk memberi jawapan kepada penonton dalam episod keempat. Ketika merancang episod awal ini, Schaeffer bimbang akan berapa lama mereka dapat dikekalkan dalam realiti fiksyen sitkom itu tanpa perlu mengungkap bahagian-bahagian daripada misteri yang lebih besar. Berikutan dengan "pembuangan maklumat yang sangat besar" dalam episod keempat, Schaeffer menjelaskan bahawa masih ada banyak lagi yang perlu diterokai mengenai perspektif Wanda dalam epiod yang berikutan, tetapi beliau berharap penonton dapat mengalami "perjalanan emosi dan psikologi bagi episod yang setursnya, dan bukannya misteri licik sepanjang masa" setelah persoalan yang wujud dalam minda penonton telah dijawab. Shakman menyatakan bahawa keseluruhan siri ini adalah mengenai Maximoff yang sedang memproses kesedihannya dan bagaimana beliau dapat mempelajari cara untuk mengatasinya. Seorang kauselor telah dirujuk semasa proses penulisan skrip. Schaeffer mengatakan bahawa ia masih mempunyai kesamaan dengan idea asalnya yang mengembangkan kisahnya berdasarkan Model Kübler-Ross.
Pengalir haba
Dalam pengaliran, haba mengalir di dalam dan melalui badan itu sendiri. Sebaliknya, dalam pemindahan haba oleh sinaran haba, pemindahan sering antara jisim. Juga mungkin adalah pemindahan haba melalui gabungan pengaliran dan sinaran haba. Dalam perolakan, tenaga dalaman dibawa antara jisim oleh pembawa material. Dalam pepejal, pengaliran dilengkapkan melalui gabungan getaran dan perlanggaran molekul, pembiakan dan perlanggaran fonon, dan penyebaran dan perlanggaran daripada elektron bebas. Dalam gas dan cecair, pengaliran adalah disebabkan oleh perlanggaran dan penyebaran molekul dalam gerakan rawak mereka. Foton dalam konteks ini tidak bertembung dengan satu sama lain, dan pengangkutan haba melalui sinaran elektromagnet adalah konsep yang berbeza dari pengaliran haba oleh penyebaran mikroskopik dan perlanggaran zarah bahan dan fonon. Dalam bahan padat, seperti pepejal atau cecair, perbezaan di antara pengaliran dan pemindahan sinaran haba adalah jelas dalam konsep fizikal, tetapi ia sering tidak jelas fenomenologi, kecuali bahan itu adalah separa telus. Dalam gas perbezaan kedua-dua konsep dan fenomenologi adalah jelas.
WandaVision
Penulisan
Shakman dan Schaeffer mengatakan bahawa siri ini merupakan "surat cinta kepada zaman kegemilangan televisyen", walaupun ia memberi penghormatannya kepada banyak era televisyen Amerika. Mereka memfokuskan kepada sitkom keluarga berbanding genre lain seperti sitkom di tempat kerja kerana aspek keluarga telah menjadikan siri ini berpusat, dan juga disebabkan pengalaman Maximoff yang sedang mencari keluarganya. Schaeffer dan Shakman telah mengkaji sitkom dahulu untuk mempelajari gaya sitkom, di samping menghindari daripada gaya sitkom lama yang tidak akan diterima dalam rancangan televisyen yang moden. Schaeffer, Shakman, dan Feige bertemu dengan Dick Van Dyke, pelakon sitkom 1960-an yang terkenal untuk mempelajari penghasilan sitkomnya. Sitkom lain yang mengilhami siri ini termasuk I Love Lucy, My Three Sons, Father Knows Best, The Adventures of Ozzie and Harriet, Bewitched,  The Brady Bunch, Family Ties,  Out of This World,  Malcolm in the Middle,  Modern Family, dan The Office. Rujukan meta telah dibuat untuk Full House, yang melibatkan kakak Olsen, Mary-Kate dan Ashley. Salah satu episod adalah berdasarkan The Mary Tyler Moore Show untuk menerokai kehidupan "keseimbangan kehidupan bekerja" Maximoff. Sitkom fiksyen itu juga memasukkan iklan palsu yang bersifat "sedikit jahat", termasuk promosi untuk organisasi Hydra. Feige merasakan bahawa penonton MCU yang baru akan melihat ini sebagai versi iklan yang pelik dari era sitkom yang berbeza, sementara penonton yang lama mengenal MCU akan melihat hubungan iklan-iklan tersebut dengan peristiwa dahulu. Beberapa pengulas berpendapat bahawa iklan-iklan tersebut ialah analogi bagi peristiwa-peristiwa traumatik yang dialami oleh Maximoff. Schaeffer mengakui spekulasi ini tentang telur Paskah tersebut dalam iklan, sementara juga menekankan peranan mereka dalam memberikan siri ini struktur dan irama yang "merupakan bahagian daripada estetika sitkom".
Pengalir haba
Dalam kejuruteraan sains, pemindahan haba termasuk proses sinaran haba, olakan, dan kadang-kadang pemindahan jisim. Biasanya lebih daripada satu proses ini berlaku dalam keadaan tertentu. Simbol konvensional bagi ciri-ciri bahan, keberaliran haba, adalahk.
WandaVision
Penulisan
Sitkom fiksyen tersebut mempunyai iklan palsu yang "sedikit jahat", termasuk promosi untuk organisasi Hydra,. Beliau berasa bahawa penonton MCU yang baru akan melihat iklan-iklan ini sebagai versi iklan yang pelik dari era sitkom yang berbeza, manakala penonton yang sudah lama mengenal cerita MCU dapat melihat perkaitan iklan palsu tersebut dengan peristiwa dahulu. Shakman mengatakan iklan itu ialah salah satu cara untuk memaparkan sejarah Maximoff dan menjadi tambahan tematik untuk siri ini, dan merasakan kandungan dan penyertaan mereka terbuka untuk ditafsirkan. Beberapa pengulas mempercayai bahawa iklan tersebut ialah analogi untuk peristiwa traumatik yang dialami oleh Maximoff. Schaeffer mengakui spekulasi ini tentang telur Paskah dalam iklan, sementara juga menekankan peranannya dalam memberikan struktur dan irama yang "merupakan bahagian dari estetika sitkom" kepada siri tersebut.
Schaeffer membandingkan karyanya dalam siri ini dengan filem Black Widow, mengatakan WandaVision bertentangan dengan gaya aksi agresif dan visceral filem itu. Shakman dan Schaeffer telah menonton semua rakaman Maximoff dan Vision yang ada, termasuk rakaman yang tidak masuk ke dalam filem MCU sebelumnya seperti adegan yang tidak digunakan. Semasa menerokai rakaman ini, Schaeffer tertarik pada saat-saat yang biasa seperti Maximoff dan Vision menikmati masa mereka di Scotland di Avengers: Infinity War (2018). Schaeffer mengatakan terdapat keajaiban dan keikhlasan pada pasangan itu, dan merasakan keluarga mereka yang dinamis itu akan menghasilkan perasaan tenang dan hangat di sebalik premis yang tidak masuk akal. Schaeffer berkomitmen untuk memastikan Maximoff digambarkan sebagai watak yang sudah diperkembangkan secara sepenuhnya dalam siri ini, termasuk menunjukkan aspek dirinya yang belum pernah dilihat sebelumnya seperti kegembiraan dan humornya. . Keprihatinan besar bagi Schaeffer, Livanos, dan penulis telah diberikan agar menghindari penggambaran Maximoff yang membuatnya kelihatan gila atau tidak terkawal, seperti yang dilakukan dalam beberapa buku komiknya, dan Schaeffer berharap siri ini akan memberikan gambaran seorang wanita yang bernuansa dan sangat rumit ”. Siri ini meneroka bagaimana Maximoff dibesarkan di negara Eropah Timur dan bergantung pada produk Amerika dari pasaran gelap seperti televisyen, dengan ayahnya menjual DVD sitkom Amerika, yang membantu membentuk kegemaran Maximoff terhadap mereka. Siri ini juga memperkenalkan organisasi SWORD kepada MCU. Schaeffer menjelaskan bahawa namanya diubah dari Jabatan Pemerhatian dan Respons Dunia Sentien seperti yang terdapat dalam buku komik ke Bahagian Pemerhatian dan Respons Senjata Sentien kerana organisasi ini berurusan dengan senjata sentimen di MC/u, seperti membina semula Vision asal dengan tujuan menjadikannya sebagai senjata sentimen. thumb| Olsen dan Bettany di [[San Diego Comic-Con|San Diego Comic-Con 2019]] Semasa siri ini diumumkan secara rasminya pada April 2019, Marvel juga mengesahkan bahawa Olsen dan Bettany akan terus melakonkan watak mereka sebagai Maximoff dan Vision dalam siri ini. Bettany bersetuju untuk menyertai projek ini setelah bertemu dengan Feige dan D'Esposito, yang mengemukakan sebuah idea yang "menarik dan menggila" untuk membawa kembali wataknya ke dalam siri ini. Olsen pada awalnya berasa gelisah dengan tindakan Marvel yang mula menceburi bidang televisyen dan ingin tahu bagaimana ia dapat berhubung dengan filem-filem itu, tetapi beliau teruja apabila mengetahui penglibatan Schaeffer serta jalan cerita buku komik yang mengilhami siri ini.
Teyonah Parris diumumkan sebagai pelakon Monica Rambeau pada bulan Julai 2019. Pengenalan watak Rambeau di dalam MCU adalah semasa beliau berusia sebelas tahun dalam filem Captain Marvel, di mana latar masanya ditetapkan pada tahun 1995. Watak tersebut dilakonkan oleh Akira Akbar dalam filem itu. Sebulan kemudian, di konvensyen dwitahunan Disney, D23, diumumkan bahawa Kat Dennings dan Randall Park akan terus melakon watak filem MCU masing-masing sebagai Darcy Lewis dan Jimmy Woo. Dennings sebelum ini muncul dalam filem Thor (2011) dan Thor: The Dark World (2013), dan berasa teruja dan gembira apabila diketahui wataknya dibawa kembali ke MCU untuk WandaVision selepas 8 tahun. Park setuju untuk melibatkan diri dalam siri ini selepas pertemuan umum dengan Marvel untuk membincangkan masa depan Woo di MCU berikutan pengenalannya di Ant-Man and the Wasp (2018). Schaeffer berasa seronok untuk menampilkan Dennings and Park dalam siri ini kerana kedua-duanya ialah pelakon sitkom veteran, yang sebelumnya melakon dalam rancangan televisyen 2 Broke Girls dan Fresh Off the Boat. Semasa D23 Kathryn Hahn juga diumumkan sebagai pelakon Agnes, jiran Wanda dan Vision. Episod ketujuh siri ini mendedahkan bahawa "Agnes" sebenarnya ialah Agatha Harkness.
Treler rasmi siri ini mendedahkan bahawa Fred Melamed dan Debra Jo Rupp juga akan muncul dalam siri ini, masing-masing melakon watak Todd dan Sharon Davis. Mereka muncul sebagai jiran Maximoff dan Vision, "Mr. dan Mrs. Hart ", dalam program fiksyen WandaVision. Rupp sebelum ini telah lama terlibat dalam sitkom That '70s Show dan selesa dengan gaya sitkom WandaVision. Beliau diajak untuk menyertai siri ini oleh Shakman, yang pernah bekerjasama dengannya dalam Geffen Playhouse di mana Shakman ialah pengarah artistik. Seperti Rupp, Shakman dan Schaeffer juga menawarkan watak Todd kepada Melamed tanpa menjalani uji bakat, dan beliau menerima tawaran tersebut kerana idea siri ini "menarik" baginya. Episod kelima siri ini memperkenalkan Evan Peters sebagai Ralph Bohner, sebagai "pelakon baharu" Pietro Maximoff, abang Wanda. Pietro sebelumnya dilakon oleh Aaron Taylor-Johnson dalam MCU, sementara Peters memainkan versi watak yang berbeza dalam siri filem <i id="mwAr4">X-Men</i> yang dihasilkan oleh 20th Century Fox.
Emma Caulfield Ford dilantik pada Oktober 2019 sebagai Sarah Proctor, yang melakon watak "Dottie Jones", setelah diajak oleh Schaeffer untuk mengadakan uji bakat untuk watak tersebut; mereka pernah bekerjasama dalam filem Timer (2009). Ford mengatakan bahawa penyertaan beliau ke siri ini sebahagiannya dapat membantu menarik peminat genre yang mengenalinya daripada siri Buffy the Vampire Slayer dan bertujuan untuk menjadi salah satu lagu merah siri ini. Asif Ali diumumkan akan melakon sebagai Abilash Tandon dalam siri ini pada Oktober 2020, yang melakon rakan sekerja Vision "Norm" dalam program fiksyen Wanda,  begitu juga Jolene Purdy, yang melakon watak Isabel Matsueida, dan dalam program fiksyen Wanda melakon sebagai "Beverly", jiran Wanda dan Vision.
Reka bentuk
Pereka kostum Mayes C. Rubeo mengatakan bahawa jarang sekali terdapat sebuah media yang berkembang melalui beberapa dekad yang berbeza tanpa mempunyai perubahan usia pada wataknya. Olsen gemar akan proses meneroka bagaimana wanita dilihat oleh masyarakat pada setiap dekad melalui kostum Maximoff. Sut dan gaun pengantin yang dipakai oleh Vision dan Maximoff pada tajuk pembukaan kedua-duanya dibuat khas untuk siri ini, dengan gaun tersebut yang dihasilkan sebagai penghormatan kepada Audrey Hepburn. Apabila siri yang berubah dari era hitam dan putih ke era berwarna, pelbagai pereka bentuk bekerjasama untuk memastikan penampilan yang bersatu bagi watak dan set. Pereka produksi Mark Worthington mengatakan pasukannya telah mempelajari bagaimana warna yang berbeza berfungsi dalam format hitam-putih. Pereka prop Russell Bobbit yang sebelumnya menghasilkan filem Pleasantville (1998) juga terlibat dalam projek ini, dan menurut Shakman, siri ini mempunyai "hubungan rohani" bersama dengan The Truman Show (1998). Pengaya rambut Karen Bartek telah menghasilkan 22 buah rambut palsu untuk siri ini bagi mewakili era yang berbeza.
Kredit siri ini menampilkan "kawanan lampu LED bercahaya yang membentuk konstruk daripada siri tersebut" dan ia mempunyai persamaan dengan gaya seni dalam komik "House of M". Charles Pulliam-Moore dari syarikat io9 berasa kreditnya "tidak dapat dinafikan bahawa ia merupakan Marvel dalam erti skrin besar", walaupun WandaVision sedang "merangkul identitinya sebagai sebuah miniseri televisyen". Kebanyakan urutan pembukaan siri untuk sitkom WandaVision dihasilkan oleh syarikat Perception. Shakman mengatakan bahawa banyak usaha telah dilakukan untuk memastikan bahawa setiap pembukaan adalah autentik bagi setiap era kerana pasukan kreatif "tahu bahawa ia merupakan bahagian yabg penting dalam penceritaan".
Penggambaran
Penggambaran bermula pada awal November 2019, di Pinewood Atlanta Studios, Atlanta, Georgia, dengan  Shakman sebagai pengarah dan Jess Hall sebagai ahli sinematograf. Siri ini difilemkan di bawah tajuk kerja Big Red. Pada mulanya, penggambaran dilaporkan akan bermula pada 21 September di Los Angeles, California. Bettany berasa pendekatan untuk siri ini "sangat pintar" memandangkan ia perlu menghasilkan kandungan yang berlangsung selama enam jam dengan anggaran yang serupa dengan filem MCU yang hanya berlangsung selama dua setengah jam sahaja. Ini termasuk penggambaran adegan daripada episod yang berlainan pada waktu yang sama, teknik ini dapat diguna pakai kerana Shakman mengarahkan semua episod. Shakman cuba memfilemkan adegan secara kronologi untuk membantu para pelakon menyesuaikan dirinya dengan perkembangan cerita melalui pelbagai era sitkom. Para pelakon telah ditunjukkan rancangan sitkom dahulu sebelum menjalani penggambaran untuk membantu mereka "menangkap semangat bagi setiap nada dan gaya",  kerana pendekatan untuk komedi berbeza bagi setiap dekad. Jurulatih dialek Courtney Young memberi tunjuk ajar kepada para pelakon tentang percakapan dan pergerakan masyarakat pada setiap era, dengan Olsen mengatakan adab dan norma setiap dekad telah diperhatikan.
Episod pertama siri ini difilemkan selama dua hari dalam bentuk filem hitam putih, dan mempunyai kehadiran penonton studio langsung, untuk meniru penggambaran sitkom. Olsen sebelumnya menunjukkan bahawa ada perbincangan mengenai apakah siri ini juga akan menggunakan lagu ketawa. Untuk episod dengan gelak ketawa yang tidak dirakam secara langsung, siri ini bekerjasama dengan seorang pakar untuk menerangkan bagaimana trek ketawa berubah sepanjang masa, yang membantu memberitahu reka bentuk bunyi. Semasa merakam pemandangan hitam dan putih, Bettany dicat biru, bukan warna merah Vision, kerana warna biru kelihatan lebih baik pada gambar skala kelabu. Selain itu, Olsen menggunakan warna asas berwarna merah jambu dan bayangan mata "telur biru-hijau robin" untuk membantu mewujudkan penampilan semula jadi untuk penggambaran dalam warna hitam dan putih. Olsen dan Bettany menganggap pengalaman tayangan perdana itu nyata dan unik. Nisbah aspek 4: 3 juga digunakan untuk pemandangan hitam dan putih. Shakman senang dapat bereksperimen dengan nisbah aspek, yang berkaitan langsung dengan naratif. Berbagai nisbah aspek lain digunakan ketika siri ini berlangsung sepanjang dekad sitkom, dengan pemandangan di luar Hex menggunakan nisbah sinematik 2: 40: 1 tradisional dari banyak filem MCU.
Rujukun khusus bagi era televisyen yang lain turut dilakukan dalam setiap episod, seperti lensa kamera dan pencahayaan yang sesuai serta penggunaan kesan khas praktikal. Shakman ingin memastikan unsur-unsur sitkom tidak akan berasa seperti parodi, tetapi seautentik mungkin,  oleh sebab mereka sedang "menciptakan dunia-dunia ini yang telah diciptakan Wanda untuk melarikan diri daripada realiti nyata" dari kesedihannya haruslah nyata baginya. Hall menggunakan kamera HDR Arri Alexa dan 47 lensa kamera yang berbeza untuk tujuh era televisyen yang diliputi dalam WandaVision, kebanyakannya merupakan lensa moden yang telah diubah suai untuk mengekalkan ciri-ciri lensa tempoh sebenar. Lensa yang bersesuaian dengan era-era televisyen yang khusus telah digunakan pada tiga episod pertama dan episod yang kelima, sementara Hall menggunakan lensa Ultra Panatar, yang pernah digunakan pada Avengers: Infinity War dan Avengers: Endgame, untuk semua pemandangan di luar Hex (dunia nyata). Bagi pencahayaan, lampu tungsten telah digunakan, terutamanya untuk episod 1950-an hingga 1970-an, seperti lampu-lampu yang digunakan pada zaman itu. Pencahayaan LED mula digunakan episod 2000-an. Dua episod pertama masing-masing memberi penghormatan kepada The Dick Van Dyke Show dan Bewitched manakala episod yang seterusnya memberi penghormatan kepada beberapa sitkom dalam episod yang sama, contohnya episod yang ketiga memberi penghormatan kepada Good Times dan The Brady Bunch. Shakman menggunakan lensa, pencahayaan, dan reka bentuk suara untuk mengubah mood ketika terdapat sesuatu yang tidak kena dengan ilusi Maximoff, yang diilhami oleh The Twilight Zone. Dia berasa peralihan daripada adegan sitkom ke saat-saat ini "sangat dramatik".
Penggambaran lokasi berlaku di kawasan metropolitan Atlanta sepanjang Disember 2019 dan Februari 2020. Sambutan penamatan penggambaran untuk siri ini diadakan pada 1 Mac, empat minggu lebih awal dari masa yang dirancang,     tetapi kesemua proses penerbitan filem ditangguhkan pada 14 Mac disebabkan oleh penularan wabak COVID-19. Penggambaran berlangsung semula di Los Angeles pada bulan September 2020 dengan protokol keselamatan COVID-19 yang ketat,  bagi melengkapkan penggambaran di lot belakang dan di kawasan luar yang diperlukan bagi siri ini. Olsen mendapati proses pemulaan semula penerbitan filem agak menyukarkan setelah dikuarantinkan semasa penutupan, sementara Bettany tidak menyukai protokol keselamatan, kerana pelakon perlu kembali ke treler mereka ketika tidak membuat penggambaran, di mana beliau rasa telah menjejaskan banyak persahabatan antara pemeran dan kru. Penggambaran berlangsung di Blondie Street yang terletak di Warner Bros. Ranch di Burbank, California, di mana beberapa sitkom juga pernah difilmkan di lokasi tersebut. Shakman merasakan lot belakang Blondie Street mempunyai "rasa kepalsuan yang aneh" yang tidak dapat menggantikan jalan raya yang sebenar. Kesemua proses penerbitan siri ini diselesaikan pada pertengahan November, dengan penggambaran kembar Doctor Strange di Multiverse of Madness berlaku pada masa yang sama bagi Olsen.
Pascapenerbitan
Semasa produksi ditangguhkan, Shakman mula menyunting apa yang sudah difilmkan dan dapat "menggilapkannya" sebelum penggambaran bermula semula. Hal ini mengilhamkan beliau untuk mengambil pendekatan yang berbeza terhadap beberapa perkara. Walau bagaimanapun, tiada perubahan secara kreatif telah dilakukan olehnya. Tim Roche, Zene Baker, dan Nona Khodai bekerja sebagai penyunting bagi siri ini. Bagi ketiga-tiga episod yang pertama, penyuntingan filem dan kesan mundur digunakan seiring dengan penggambaran kesan khas praktikal. Penyelia kesan visual Tara DeMarco mengatakan bahawa kesan visual kontemporari hanya digunakan untuk membuangkan wayar dan melicinkan pemotongan sahaja.
Proses pascapenerbitan diteruskan setelah penggambaran bermula semula, dan Shakman mengatakan bahawa bekerja pada setiap langkah proses sekaligus merasa "skizofrenia". Dalam beberapa episod, nisbah aspek berubah dalam satu adegan. Kesan ini diselesaikan dengan penyuntingan agar Shakman dapat menentukan panjang dan kadar nisbahnya. Bettany menganggarkan siri ini mempunyai lebih banyak adegan kesan visual berbanding dengan Avengers: Endgame. Kesan visual untuk WandaVision dihasilkan oleh Domain Digital, Framestore, Industrial Light & Magic, Lola VFX, Monsters Aliens Robots Zombies, RISE, Rodeo FX, SSVFX, The Yard VFX, dan Zoic Studios.
Muzik
Pada Januari 2020, Christophe Beck, yang sebelum ini mengguballagu bagi filem Ant-Man (2015) dan Ant-Man and the Wasp, mengumumkan bahawa beliau akan menggubah lagu untuk siri ini. Beck memberi penghormatan kepada sitkom dalam setiap era melalui instrumennya, gaya komposisinya, serta teknik rakaman dan pencampuran yang khusus bagi setiap era. Episod sebelumnya terdiri daripada orkestra kecil, dengan episod kemudian mempunyai gaya rock-pop, di samping menjadi lebih "meresap" apabila siri ini berlangsung. Beck sebelum ini berharap dapat memadankan cara memasukkan lagu ke dalam filem bagi setiap era sitkom juga, tetapi mendapati bahawa kaedah ini tidak sesuai kerana penonton moden akan mengharapkan lebih banyak muzik dalam sesebuah filem berbanding dengan yang sitkom yang lebih tua. Michael Paraskevas dan Alex Kovacs juga membantu dalam proses penggubalan muzik bagi siri ini, dengan Kovacs yang diupah kerana pengalamannya dalam teknik orkestrasi yang lebih tua dan muzik jazz yang Beck berasa memanfaatkannya ketika menggubal untuk episod awal siri ini. Beck berasa lebih selesa apabila episod memerlukan muzik yang diilhamkan pada tahun 1980-an dan 1990-an. Untuk menghubungkan muzik untuk era sitkom yang berbeza, serta muzik yang lebih tradisional bagi dunia yang berada di luar realiti sitkom, Beck menggubal beberapa tema yang akan digunakan dalam gaya yang berbeza, sesuatu boleh dilakukan kerana beliau tahu jalan cerita siri ini sejak awalnya. Beck sangat teruja kerana berpeluang untuk menulis tema definitif untuk Wanda yang didengar dalam kredit akhir siri ini, di mana beliau mengharapkan komposer lain juga akan menggunakannya untuk penampilan MCU di masa depan. Beck juga menulis tema cinta untuk Wanda dan Vision yang katanya akan menyampaikan perasaan cinta, tragedi, dan kesedihan, yang dia bandingkan dengan muzik roman yang disusunnya untuk siri Buffy the Vampire Slayer.
Beck menamatkan kerja penggubalan skornya pada Februari 2021. Album soundtrack untuk setiap episod, termasuk skor Beck dan lagu tema oleh Lopez dan Anderson-Lopez, telah diedarkan secara digital oleh Marvel Music dan Hollywood Records dari 22 Januari hingga 12 Mac 2021, seminggu setelah setiap episod ditayangkan. Salah satu lagu tema, " Agatha All Along ", menular setelah muncul dalam episod " Breaking the Fourth Wall ", dan mendapat tempat pertama dalam carta Runut Bunyi iTunes, serta merangkul tempat kelima dalam carta Rekod Single 100 Terbaik iTunes. Lagu tersebut juga mendapat tempat ke-36 dalam carta Jualan Lagu Digital Billboard.
Pada D23 2019, penggoda untuk siri ini ditunjukkan bahawa gabungan rakaman Maximoff dan Vision dari filem MCU sebelumnya dengan gambar dari siri televisyen sitkom lama The Dick Van Dyke Show dan Father Knows Best. Siri ini dipromosikan sebagai sebahagian dari Expanding the Universe, sebuah rancangan khas Marvel Studios yang memulakan debutnya di Disney + pada 12 November 2019. Pada bulan Disember, Feige melancarkan gambar pertama dari siri ini di Comic Con Experience. Vinnie Mancuso dari Collider mengatakan bahawa ia "sangat ", menonjolkan pewarnaan "lama dan hitam sekolah lama". Iklan untuk siri dan rakan-rakan Marvel Studios Disney + siri The Falcon and the Winter Soldier dan Loki ditayangkan semasa Super Bowl LIV. Songsang ' Dais Johnston menemui rujukan visual untuk sitcom lalu dalam komersil, termasuk The Dick Van Dyke Show, serahkan kepada Beaver, Bewitched, The Brady Bunch, Roseanne, dan House Full. Mereka berpendapat bahawa siri ini akan menjadi "must-see" untuk peminat Marvel dan juga "sesiapa sahaja yang mencari nostalgia: kerangka yang merangkumi era ini bermaksud sesiapa sahaja dapat menghidupkan kembali pertunjukan masa kecil mereka". Julia Alexander dari The Verge mengatakan rakaman itu "tidak banyak" tetapi menawarkan "sekilas yang cukup untuk menggoda peminat". Haleigh Foutch di Collider merasakan semua iklan Super Bowl, Marvel's "mencuri keseluruhan pertunjukan". Dia sangat teruja dengan rakaman WandaVision yang "sangat pelik dan tidak dapat diramalkan".
Treler rasmi bagi siri ini dikeluarkan pada 20 September 2020, semasa Anugerah Emmy Primetime ke-72. Treler tersebut mendapat 55.7 juta tontonan dalam talian dalam 24 jam, termasuk 36.1 juta di YouTube, 4.9 juta di Facebook, dan 10.1 juta di Instagram, yang dipercayai merupakan jumlah tontonan yang tertinggi untuk sebuah treler bagi siri televisyen yang disiarkan dalam talian. WandaVision juga mempunyai lebih daripada 302,600 sebutan dalam media sosial, dan menjadi trend di Twitter selepas treler prapelancaran ditayangkan semasa Emmy Awards sebelum treler penuh ditayangkan, dan akhirnya menjadi antara perkara yang terpopular di Twitter. Treler itu menjadi video yang kedua popular di YouTube. Ethan Anderton dari /Film mengatakan adegan dalam treler itu kelihatan seperti "salah satu projek Marvel yang paling sukar setakat ini". Dia juga memperhatikan aspek treler yang lebih ringan seperti kostum Halloween Vision yang serasi dengan reka bentuk kostumnya dalam buku komik. Matt Patches di Polygon menyatakan treler itu "penuh semangat, penuh warna cerah dan tingkah laku aneh", dan bertambah bahawa ia masih meninggalkan banyak misteri. Penulis Comic Book Resources, Noah Dominguez berkata treler itu "menawarkan sedikit dari segi kandungan" dengan "pandangan yang jelas pada beberapa kesan visual yang ditunjukkan". Setelah pelakon dari filem <i id="mwBFU">Spider-Man</i> yang lalu diumumkan akan muncul dalam Spider-Man: No Way Home, Graeme McMillan dari The Hollywood Reporter melihat treler rasmi siri ini menunjukkan versi Maximoff dan Vision yang berbeza dalam siri ini kerana Maximoff "memecah tembok antara realiti yang berbeza", yang dapat mengakibatkan peristiwa yang berlaku di Doctor Strange in the Multiverse of Madness dan Spider-Man: No Way Home.
Pada awal Disember, enam poster untuk siri ini telah dikeluarkan setiap hari, masing-masing menggambarkan satu dekad dari tahun 1950-an hingga tahun 2000-an. Pulliam-Moore menyatakan bahawa bagi setiap poster baru, "elemen yang berbeza sedang beralih, dan mencerminkan peredaran masa dan perkembangan plot WandaVision '  Pelepasan poster itu disusuli dengan treler baharu yang ditayangkan semasa Disney's Investors Day. Treler tersebut mendapat 9 juta tontonan di YouTube.  Dua episod pertama siri Marvel Studios: Legends, yang ditayangkan pada 8 Januari 2021, meneroka perwatakan Maximoff dan Vision dengan menggunakan rakaman dari filem MCU mereka.
Tayangan
WandaVision ditayangkan di dalam Disney + pada 15 Januari 2021, dengan dua episod pertamanya ditayangkan. Tujuh episod yang lain akan dikeluarkan pada setiap minggu sehingga 5 Mac. Marvel Studios asalnya mempertimbangkan untuk melepaskan keseluruhan siri sekaligus, tetapi memilih untuk melepaskan secara mingguan setelah melihat "keseronokan mennunggu pada setiap minggu" yang didapati dalam siri Disney + Star Wars The Mandalorian. Feige mengatakan episod-episod tersebut dihasilkan dengan mempertimbangkan siaran mingguan, sehingga penonton dapat "cuba meneka apa yang akan berlaku selanjutnya, dan mempunyai seminggu untuk berspekulasi atau menonton semula dan membangun antisipasi itu." Dia berasa maratonton siri ini setelah semua episod dilancarkan turut akan menjadi "pengalaman yang sama menyenangkan". Dua episod pertama pada mulanya disenaraikan sebagai "Episode 1" dan "Episode 2" di Disney +, dengan judul sebenarnya dikemukan beberapa hari selepas tayangan mereka.
Shakman berkata, siri ini dapat ditayangkan begitu cepat setelah penggambaran selesai kerana kerja pascapenerbitan telah bermula semasa penutupan produksi siri 'COVID-19. Schaeffer merasakan siri ini "sesuai untuk ditayangkan pada saat ini", di tengah-tengah pandemik, kerana ini adalah "refleksi daripada banyak kegelisahan yang kita rasakan, dan banyak patos dan kekacauan telah berlaku dalam tahun 2020, jadi saya rasa [pelancaran siri ini pada masa ini] sangat sesuai ". Siri ini pada awalnya diumumkan akan dilancarkan pada awal 2021, sebelum ditangguhkan ke Februari 2020. Kemudian dipindahkan kembali ke slot awal tahun 2021 pada November 2020. Ini adalah siri pertama, dan permulaan, bagi Tahap Empat MCU.
Aguiar da Beira
Aguiar da Beira merupakan sebuah bandar yang terletak di dalam negara Portugal.
WandaVision
Kadar tontonan
Nielsen Media Research, yang mengukur jumlah minit yang ditonton oleh penonton Amerika Syarikat di televisyen, menyenaraikan WandaVision sebagai siri asli keenam yang paling banyak ditonton di seluruh perkhidmatan siaran dalam talian untuk minggu 11-17 Januari 2021, dengan 434 juta minit dilihat. Kira-kira 6.48 juta tontonan lengkap bagi dua episod pertama siri ini, yang mempunyai lebih banyak tontonan lengkap daripada siri lain dalam senarai siri 10 asal Nielsen yang mempunyai lebih banyak minit tontonan tetapi masa tayangannya yang lebih lama. Menurut penyedia analisis TVision, WandaVision ialah rancangan yang paling banyak dilihat pada Januari 2021 di platform yang diukur. Siri ini mempunyai 8,127 saiz penonton yang diindeks, iaitu tayangan 81 kali lebih banyak daripada siri purata yang diukur oleh perkhidmatan.
Tindak balas kritikal
Laman web ulasan Rotten Tomatoes melaporkan penilaian kelulusan sebanyak 91% dengan penilaian purata 7.91/10, berdasarkan 163 ulasan. Konsensus kritikal di laman web ini mengatakan, "Sebagai penghormatan kepada sejarah TV, misteri luar biasa, WandaVision ialah langkah yang sangat pelik dan sangat berani ke bidang televisyen bagi MCU - dan perlakonan yang sempurna untuk Elizabeth Olsen dan Paul Bettany". Metakritik, yang menggunakan nilai purata tertimbang, memberikan skor 77 daripada 100 berdasarkan 40 pengkritik, menunjukkan "ulasan yang umumnya disukai"
Dokumentari khas
Pada Februari 2021, siri dokumentari yang berjudul Assembled telah diumumkan. Episod pertamanya, Assembled: The Making of WandaVision, menunjukkan proses penghasilan siri ini, dengan Olsen, Bettany, Parris, Hahn, Dennings, Park, dan pasukan kreatif tambahan yang membincangkan sitkom klasik yang menginspirasinya, bagaimana kru meniru proses produksi sitkom awal, dan pengalaman mereka dalam menjalani penggambaran di hadapan penonton studio langsung. Dokumentari ini akan dilancarkan di Disney + pada 12 Mac 2021.
Jati, Astambul, Banjar
Jati merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Géraudot
Géraudot ialah komun di jabatan di Aube utara-tengah Perancis.
Umudlu, Tartar
Umudlu merupakan sebuah kampung yang terletak di daerah Tartar, Azerbaijan.
Kampung Kuala Janing
Kampung Kuala Janing merupakan sebuah kampung yang terletak di Kuala Nerang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Kuala Janing, Kuala Nerang, Kedah adalah 06300.
Keputusan pilihan raya umum Tanah Melayu 1955 mengikut parlimen
Berikut merupakan keputusan pilihan raya umum Tanah Melayu yang berlangsung pada 27 Julai 1955 mengikut parlimen.
Kebon Sembilan
Poskod
Poskod yang digunakan di Kebon Sembilan (IX) adalah 36364. Terdapat 10 buah desa di dalam daerah kecamatan Sungai Gelam.
Anjing gembala Wales
Seperti jenis anjing pekerja lain, anjing gembala Wales biasanya dibiakbakakan untuk kebolehan penggembalaannya lebih daripada penampilan, dan maka ia secara umumnya berubah-ubah, binaan, warna dan saiznya. Anjing gembala Wales adalah daripada jenis collie, biasanya hitam dan puthi, merah dan putih atau triwarna, dan tanda merle mungkin hadir dengan mana-mana gabungan ini. Bulunya mungkin pendek atau agak panjang, dan telinga mencucuk, tetapi biasanya terlipat di hujung. Ia berkaki lebih panjang, berdada lebih lebar dan bermuncung lebih luas daripada collie sempadan. Ia sangat giat dan cerdas, dan maka memerlukan banyak senaman dan rangsangan mental, sekiranya dibela sebagai anjing peliharaan. Anjing gembala Wales lebih biasa dikenali sebagai collie Wales, walau bagaimanapun ini ialah baka sama.
Selama berdekad-dekad anjing gembala Wales telah meluas digantikan di Wales untuk pekerjaan dengan biri-biri oleh collie sempadan, tetapi pada tahun baru-baru ini usaha telah dilakukan untuk mengekalkan anjing gembala Wales asli sebagai jenis tersendiri.
Jangka hayat anjing gembala Wales ialah 12–15 tahun.
Wan Abu Bakar Wan Mohamed
Tok Muda Dato' Wan Abu Bakar Wan Mohamed merupakan bekas Ahli Parlimen Jerantut, Pahang. Dalam tempoh memegang jawatan tersebut, beliau pernah dilantik sebagai Timbalan Menteri Buruh Malaysia pada tahun 1986 hingga tahun 1987 dan sebagai Timbalan Menteri Kewangan Malaysia dari tahun 1987 hingga tahun 1990 dan akhirnya sebagai Timbalan Menteri Pertahanan Malaysia dari tahun 1990 hingga tahun 1995 lalu.
UMNO
Beliau pernah dilantik sebagai Ahli Majlis Tertinggi UMNO. Telah keluar dari UMNO dan kembali kepada UMNO Bahagian Jerantut pada tahun 2022 lalu.
Bersatu
Beliau pernah dilantik sebagai Ketua Bahagian Pekan pada tahun 2020 dan meletakkan jawatan pada tahun 2022 lalu kerana ingin kembali kepada UMNO.
Chiange-Gambos
Chiange-Gambos merupakan sebuah bandar dan komun yang terletak di dalam negara Angola.
Schwoben
Schwoben ialah komun di jabatan Haut-Rhin di Alsace timur-laut Perancis.
Kalampayan, Astambul, Banjar
Kalampayan merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Les Grandes-Chapelles
Les Grandes-Chapelles ialah komun di jabatan di Aube utara-tengah Perancis.
Kalampayan Ilir, Astambul, Banjar
Kalampayan Ilir merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Sentheim
Sentheim ialah komun di jabatan Haut-Rhin di Alsace timur-laut Perancis.
Xoruzlu
Xoruzlu merupakan sebuah kampung yang terletak di daerah Tartar, Azerbaijan.
Arakandanallur
Arakandanallur ialah sebuah Bandar panchayat dalam daerah Viluppuram di negeri Tamil Nadu, India.
Demografik 2001
Menurut bancian India pada tahun 2001, Arakandanallur memiliki bilangan penduduk seramai 4,450. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2011
Menurut bancian India pada tahun 2001 Arakandanallur memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Albergaria-a-Velha
Albergaria-a-Velha merupakan sebuah bandar yang terletak di dalam negara Portugal.
Kalampayan Ulu, Astambul, Banjar
Kalampayan Ulu merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Grandville, Aube
Grandville  ialah komun di jabatan di Aube utara-tengah Perancis.
Jau, Angola
Jau merupakan sebuah bandar dan komun yang terletak di dalam negara Angola.
Kaliukan, Astambul, Banjar
Kaliukan merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Limamar, Astambul, Banjar
Limamar merupakan sebuah desa di Kecamatan Astambul, Kabupaten Banjar, Provinsi Kalimantan Selatan, Indonesia.
Kawah Thebit
Pada arah barat Thebit terletak permatang sepanjan 110 kilometer bernama Rupes Recta, yang mencapai ketinggian sebanyak 240 meter. Ciri lelurus ini terletak dalam arah utara-barat laut ke selatan-tenggara merentasi Mare Nubium.
Kawah Thebit mengambil nama Thabit ibn Qurrah, seorang ahli matematik, ahli perubatan, ahli ilmu falak, dan penterjemah Muslim pada abad ke-9.
Kawah satelit
Mengikut resam ciri-ciri ini dikenali pada peta qamari dengan meletakkan huruf pada sisi pusat kawah yang terdekat dengan Thebit.
Seppois-le-Bas
Seppois-le-Bas ialah komun di jabatan Haut-Rhin di Alsace timur-laut Perancis.
Kampung Klah Baru
Kampung Klah Baru terletak di mukim Sungkai, Perak. Kampung ini juga terletak berhampiran Laluan Persekutuan Malaysia 1 (Jalan Besar Ipoh-Kuala Lumpur) yang dahulunya adalah jalan alternatif untuk ke kawasan utara dan juga untuk ke kawasan selatan tanahair sebelum adanya Lebuhraya Utara-Selatan PLUS. Pekan terdekat dari kampung ini ialah Pekan Sungkai yang hanya terletak sejauh 10 km sahaja.
Masakan Jordan
Masakan Jordan (مطبخ أردني) ialah masakan Timur Tengah yang mempunyai gaya penyediaan makanan tradisional yang berasal dari, atau biasa digunakan di, Jordan yang telah berkembang melalui perubahan sosial dan politik berabad-abad.
Terdapat pelbagai jenis teknik yang digunakan dalam masakan Jordan bermula dari membakar, menumis dan memanggang kepada pemadat sayur-sayuran (lauk, capsicum, terung, dll.). Daging adalah komponen penting dalam masakan Jordan. Jenis daging yang paling biasa di Jordan ialah biri-biri, daging lembu, ayam dan kadangkala daging kambing dan unta. Juga biasa dalam masakan Jordan ialah pemanggangan atau menyediakan makanan dengan sos istimewa.
Nasi memainkan peranan penting dalam masakan Jordan. Ia biasanya dihidangkan sebagai ulam kepada hidangan utama, tetapi terdapat juga banyak hidangan nasi satu periuk seperti maqloubah.
Sebagai salah satu pengeluar buah zaitun terbesar di dunia, minyak zaitun merupakan minyak masak utama di Jordan.
Campuran rempah yang dipanggil za'atar mengandungi herba tempatan biasa dipanggil sumac yang tumbuh liar di Jordan dan dikenali rapat dengan negara Jordan dan Timur Tengah yang lain.
Yogurt biasanya dihidangkan bersama makanan dan merupakan bahan biasa itu sendiri; khususnya, jameed, satu bentuk yogurt kering adalah unik untuk masakan Jordan dan bahan utama dalam mansaf hidangan kebangsaan Jordan,  dan simbol dalam kebudayaan Jordan untuk kemurahan hati.
Melawi
Melawi merupakan sebuah daerah di jajahan Bachok, Kelantan.
Musang Pulut
Musang Pulut (bahasa Inggeris: "Common Palm Civet" merupakan salah satu daripada haiwan terlindung yang terdapat dari India dan Sri Lanka sehingga keseluruhan selatan China dan tanah besar Asia Tenggara, termasuk Malaysia, Sumatera, Jawa, Borneo, Sulawesi dan Filipina. Pemburuannya memerlukan lesen pemburuan. Nama sainsnya Paradoxurus hermaphroditus.
Musang Pulut boleh di dapati di hutan sekunder (baru), ladang buah, berhampiran kampung, malah kadang kala terdapat di bumbung rumah kawasan pendalaman. Pada kebiasaannya, ia bersarang dalam lubang pokok di mana mereka menjaga dua atau tiga ekor anak. Spesies ini aktif pada waktu malam sepenuhnya.
Ciri-ciri
Musang Pulut adalah haiwan berdarah panas, melahirkan anak, menjaga anak, dan mempunyai bulu di badan.
Jantung Musang Pulut terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Musang Pulut boleh dikenali dengan tiga jalur gelap di bahagian belakang dengan latar belakang kelabu atau (creamy), dan topeng hitam pada bahagian mata, pipi dan hidung dengan tompok putih di bahagian bawah mata. Musang Pulut mempunyai bulu kasar kelabu sehingga keperangan dengan bulu tebal (guard hairs) hitam dihujung merata-rata. Ia turut mempunyai bau yang kuat yang mencucuk hidung. Musang Pulut mempunyai berat sekitar 4 hingga 11 paun, dengan panjang antara kepala dan badan sekitar 43.2-71 sentimeter (17 to 28 inci), dangan ekor sepanjang 40.6-66 sentimeter (16 hingga 26 inci). Ia mempunyai telinga yang kecil dan agak meruncing, sebagaimana hidungnya. Ia mempunyai tubuh yang panjang kurus dangan kaki pendek. Bahagian telinga, kaki dan hujung ekor juga berbulu hitam.
Musang Pulut menyebarkan biji benih dari pada buah yang dimakannya dengan memakan isi dan membuang najis yang berisi biji benih jauh daripada pokok asal. Walaupun tidak banyak yang diketahui mengenai musang Pulut, tabiat keluar waktu malamnya terhasil kerana bagi mengelakkan pemangsa.
Both sexes have well-developed anal scent glands looking somewhat like testes, which gives the musang its species name.
Makanan
Musang Pulut adalah maserba malam (nocturnal), dan memburu secara bersendirian. Ia adalah pemanjat yang cekap dan menghabiskan kebanyakan masa di atas pokok. Makanan utama musang Pulut adalah buah-buahan terutamanya mempelam, tetapi turut makan haiwan bertulang belakang kecil, cacing dan serangga.
Musang Pulut juga sangat suka memakan nira yang digunakan dalam nama Inggerisnya. Musang Pulut juga gemarkan buah kopi. Ia makan isi luar dan biji kopi melalui saluran penghadaman mereka. Kopi yang mahal yang dikenali sebagai kopi luwak dikatakan dihasilkan daripada biji kopi ini. Kopi luwak dikatakan mempunyai rasa berkanji (gamy flavor) dan dijual dengan harga sehingga US$100 sepaun.
Pembiakan
Musang Pulut turut mengawal kawasan yang mungkin bertindan semasa bekalan makan berkurangan. Apabila tinggal disesuatu kawasan, musang akan menggunakan pokok yang sama untuk tidur pada waktu siang.
Musang Pulut membiak sepanjang tahun walaupun ia pernah direkodkan bahawa anaknya lebih kerap dilihat antara Oktober hingga Disember. Anaknya dilahirkan berkawan antara 2 hingga 5 ekor. Sebagai mamalia, Musang Pulut berdarah panas, melahirkan anak, menjaga anak, dan mempunyai bulu di badan. Musang Pulut akan menjaga anaknya sehingga mampu berdikari.
Musang Pulut menjadi matang antara 11 hingga 12 bulan. Dalam kurungan musang Pulut mampu hidup sehingga 22 tahun.
Ladang Panjang, Sungai Gelam
Ladang Panjang merupakan sebuah desa yang terletak dalam (daerah) kecamatan Sungai Gelam, Kabupaten Muaro Jambi, Provinsi Jambi, Indonesia.
Poskod
Poskod yang digunakan di Ladang Panjang adalah 36364. Terdapat 10 buah desa di dalam daerah kecamatan Sungai Gelam.
Mi segera
thumb|200px|Mi segera yang dihidangkan dengan ayam Mi segera (Instant noodle) ialah mi separa masak yang dikeringkan dan dicampur dengan minyak, biasanya dimakan setelah dimasak atau direndam di dalam air panas antara 3 hingga 5 minit. Bungkusan perencah selalunya disertakan di dalam setiap bungkusan mi segera. Mi segera juga boleh dimakan secara mentah kerana mi segera sebenarnya sudah pun dimasak di kilang, biasanya dengan menggoreng.
Mi segera berasal daripada versi segera bagi masakan Jepun iaitu ramen.
Sejarah
Idea mi segera sudah pun berakar umbi sejak zaman Dinasti Qing di China, di mana mi yimian digoreng, membolehkannya disimpan dalam jangka masa yang lama serta disediakan dengan cepat. Serupa juga, "mi benang ayam" (mi halus yang digoreng dan dihidangkan dengan air panas serta pilihan telur) boleh didapati di China dan Taiwan sejak Dinasti Qing.
Mi segera moden dicipta di Jepun oleh usahawan Jepun berketurunan Taiwan, Momofuku Andō (安藤百福), pengasas syarikat Nissin Foods, salah satu pengeluar mi segera terbesar hari ini. Mi keluarannya direbus dengan perencah, digoreng dengan minyak sawit untuk membuang kelembapan, kemudiannya dikeringkan untuk membentuk gumpalan mi. Kaedah pengawetan lain sudah pun dicuba, seperti pengawetan dengan garam dan asap tetapi Andō membuat kesimpulan bahawa minyak sawit ialah yang paling berkesan.
Pada tahun 1958, Nissin melancarkan mi segera pertama di dunia, Chikin Ramen (ramen segera berperisa ayam) di Osaka. Satu lagi pencapaian telah diperolehi pada tahun 1971 apabila Nissin memperkenalkan mi cawan, mi segera di dalam bekas styrofoam kalis air yang boleh digunakan untuk memasak mi. Inovasi seterusnya termasuklah menambah sayur-sayuran kering di dalam cawan, sehingga terciptanya hidangan sup lengkap.
Menurut satu undian Jepun pada tahun 2000, mi segera menjadi ciptaan Jepun paling penting sepanjang abad. Karaoke menduduki tempat kedua, manakala cakera padat hanya menduduki tempat kelima. Setakat tahun 2005, lebih kurang 85 bilion hidangan mi segera dimakan di seluruh dunia setiap tahun. China memakan 44 bilion bungkus mi segera setahun, atau 51% daripada jumlah di seluruh dunia, Indonesia memakan 12 bilion, Jepun 5.4 bilion. Secara per kapita, rakyat Korea Selatan paling banyak memakan mi segera iaitu 69 bungkus setahun.
Mi segera bukan sahaja popular di kalangan pelajar universiti malah boleh digunakan sebagai kayu pengukur tahap ekonomi. Pada tahun 2005, Indeks Mama Noodles dilancarkan bagi menunjukkan jumlah jualan mi segera jenama Mama, pengeluar terbesar di Thailand. Indeks menjadi setabil sejak Krisis Kewangan Asia Timur, tetapi jualan meningkat sebanyak 15% dalam 7 bulan pertama tahun 2005, yang dianggap sebagai petanda kemelesetan ekonomi. Rakyat tidak mampu membeli makanan yang lebih mahal, sekaligus mendorong kepada peningkatan jualan ramen.
Kebimbangan tahap kesihatan
thumb|Sebungkus [[ramen segera]]
Ramen dan produk serupa sering dianggap sebagai makanan rapu. Sepinggan mi segera mempunyai kandungan karbohidrat yang tinggi tetapi rendah kandungan serat, vitamin dan mineral. Mi segera selalunya digoreng sebagai salah satu proses pengeluaran, mengakibatkan kandungan lemak tepu yang tinggi dan/atau lemak trans. Tambahan pula, jika dihidangkan dengan kuah segera, ia selalunya mengandungi monosodium glutamat (MSG) selain kandungan natrium yang tinggi, selalunya melebihi 60% daripada U.S. RDA (1,200-1,440 mg). Sesetengah jenama mengandungi lebih 3,000 mg natrium dalam kes yang lebih teruk.
Sementara banyak makanan berproses masih lagi berkhasiat, kebimbangan mengenai ramen adalah berikutan dengan penggunaannya sebagai makanan asasi bagi ramai rakyat Amerika. Pelajar universiti misalnya banyak memakan mi segera kerana mudah didapati, harganya yang sangat murah (sekitar RM0.70 sebungkus bagi mi segera jenama Maggi), mudah dan cepat disediakan, serta mudah dibawa ke mana-mana, menjadikannya menarik minat generasi muda yang kurang berduit dan/atau kesuntukan masa. Terdapat kisah dongeng yang mengatakan pelajar yang makan ramen sepanjang tahun akan menghidap skurvi.
Kontroversi paling terkini ialah mengenai kebimbangan terdapat kandungan dioksin dan bahan yang menyerupai hormon yang boleh didapati daripada pembungku serta gam yang digunakan untuk membungkus mi segera. Sebaik sahaja air panas ditambah, bahan berbahaya tersebut boleh menyusup masuk di dalam sup. selepas beberapa sisi kajian, pelbagai organisasi meminta agar kaedah pembungkusan diubah.